**Heidi Kollanen** (s. 6. kesäkuuta 1997 Tampere) on suomalainen jalkapalloilija, joka edustaa Ruotsissa Damallsvenskanin KIF Örebrota. Pelipaikaltaan Kollanen on hyökkääjä.

Seurajoukkueura
---------------

Kollanen debytoi Tampereen Ilveksen edustusjoukkueessa kaudella 2012 seuran pelatessa Naisten Liigaa. Kollanen teki kauden aikana kahdeksassa ottelussa yhden maalin. Ennen kautta 2012 Kollanen kärsi pahasta polven rustovammasta ollen sivussa seitsemän kuukautta.

Kaudeksi 2013 Ilves putosi Naisten Ykköseen. Kollanen pelasi kauden aikana yhdeksässä ottelussa onnistuen maalinteossa kymmenen kertaa. Seuraava kausi Ykkösessä oli Kollaselle entistä parempi. Hän pelasi kauden aikana 21 ottelua tehden niissä 47 maalia. Kollasen yhden ottelun maalikeskiarvo oli siis näin ollen 2,24. Ilves palasi kauden jälkeen takaisin Naisten Liigaan.

Kaudella 2014 Kollanen teki eniten maaleja koko Liigassa. Kausi oli hieno myös seurajoukkueelle, sillä Ilves päätti kauden hopeamitaliin.

Kollanen pelasi puolitoista vuotta Yhdysvalloissa Florida State Universityn joukkueessa. Keväällä 2018 hän siirtyi vantaalaisseura PK-35:een. Seura voitti Suomen-mestaruuden ja Kollanen oli seuran paras sekä koko liigan toiseksi paras maalintekijä.

Maajoukkueura
-------------

Kollanen pelasi Suomen alle 17-vuotiaiden maajoukkueessa yhdeksän ottelua tehden kaksi maalia vuosina 2012–2013. Vuodesta 2014 hän kuului alle 19-vuotiaiden maajoukkueeseen, jossa maaleja syntyi yhdeksässä ottelussa 12 kappaletta. Naisten maajoukkueessa hän pelasi ensimmäisen kerran huhtikuussa 2018 MM-karsintaottelussa Espanjaa vastaan. Vuoden 2023 loppuun mennessä hän on pelannut 30 naisten maaottelua, joissa hän on tehnyt kolme maalia. Hän teki maalin syyskuussa 2019 EM-karsintojen vierasottelussa Albaniaa vastaan, lokakuussa 2019 kotiottelussa saman vastustajan maaliin ja helmikuussa 2023 Kypros Cupin ottelussa Romaniaa vastaan.

Lähteet
-------

1. ↑  Takamäki, Noora: Heidi Kollanen maalasi Damallsvenskanin avauskierroksella – 17-vuotiaalle Vilma Koivistolle voitokas debyytti  27.6.2020. Yle. Viitattu 18.2.2021.
2. 1 2 3
3. ↑  Korhonen, Maarit: Kolme tulevaa tähteä? Match 1/2015, s. 38
4. 1 2
5. ↑  Vähämäki, Tero: PK-35 Vantaan Heidi Kollanen tähtää ammattilaiseksi *Vantaan Sanomat*.  10.5.2018. Viitattu 20.11.2018.
6. ↑  Lund, Sakari: Jalkapallomestareiden paras maalintekijä siirtyy Italiaan  20.11.2018. Yle. Viitattu 28.6.2020.
7. ↑  Helmarit kärsi tappion Espanjalle  6.4.2018. Suomen Palloliitto. Viitattu 18.2.2021.
8. ↑  Heidi Kollanen Suomen Palloliitto. Viitattu 6.12.2023.
9. ↑  Helmarit avasi EM-karsinnat vakuuttavalla voitolla  2.9.2019. Suomen Palloliitto.  Arkistoitu 20.8.2020. Viitattu 19.2.2021.
10. ↑  Helmarit jätti Albanian täysin vaille mahdollisuuksia Vaasassa  8.10.2019. Suomen Palloliitto.  Arkistoitu 24.9.2020. Viitattu 19.2.2021.
11. ↑  Hirvonen, Hinni: Helmareiden kapteeni iloitsi viisi senttiä pituutta tuoneista voitoista – kommentoi joukkuekaverinsa kohurangaistusta: "Olemme kaikki Even tukena"  22.2.2023. Yle. Viitattu 6.12.2023.

Aiheesta muualla
----------------

* Heidi Kollasen tilastot Palloverkossa[vanhentunut linkki]
* Heidi Kollanen Soccerway-sivustolla

Suomen joukkue – Jalkapallon naisten EM-kilpailut 2022
1 Talaslahti |
2 Pikkujämsä |
3 Hyyrynen |
4 Öling |
5 Koivisto |
6 Auvinen |
7 Engman |
8 Ahtinen |
9 Kemppi |
10 Alanen |
11 Heroum |
12 Tamminen |
13 Danielsson |
14 Kollanen |
15 Kuikka |
16 Westerlund |
17 Franssi |
18 Sällström |
19 Sainio |
20 Summanen |
21 Rantanen |
22 Rantala |
23 Korpela |
Valmentaja Signeul



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |